รัฐบาลไทย-ข่าวทำเนียบรัฐบาล-ม.ล.ปนัดดา บรรยายในการประชุมสัมมนาการบริหารงานบุคคลของ กศจ. ภาคเหนือ ที่เชียงใหม่
วันอังคารที่ 8 สิงหาคม 2560
ม.ล.ปนัดดา บรรยายในการประชุมสัมมนาการบริหารงานบุคคลของ กศจ. ภาคเหนือ ที่เชียงใหม่
จังหวัดเชียงใหม่ - ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยาย เรื่อง "คุณธรรมจริยธรรมและการดํารงตนเพื่อสืบสานพระราชปณิธาน เดินตามรอ ไม่ใช่พูดกันแต่เรื่องหลักการสมัยใหม่ แต่ต้องยึดถือและนําหลัก "ธรรมการ" ตั้งแต่ดั้งเดิมที่เป็นเอกลักษณ์
ข่าวสํานักงานรัฐมนตรี419/2560
ม.ล.ปนัดดา บรรยายในการประชุมสัมมนาการบริหารงานบุคคลของกศจ. ภาคเหนือ ที่เชียงใหม่
จังหวัดเชียงใหม่ - ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยาย เรื่อง "คุณธรรมจริยธรรมและการดํารงตนเพื่อสืบสานพระราชปณิธาน เดินตามรอ ไม่ใช่พูดกันแต่เรื่องหลักการสมัยใหม่ แต่ต้องยึดถือและนําหลัก "ธรรมการ" ตั้งแต่ดั้งเดิมที่เป็นเอกลักษณ์ของกระทรวงศึกษาธิการมานานนับร้อยปี มาประยุกต์ให้เกิดประโยชน์กับลูกหลานนักเรียนด้วย
ในส่วนของโรงเรียนขนาดใหญ่ที่มีนักเรียนที่ได้รับทุนแลกเปลี่ยนไปศึกษาในต่างประเทศ รวมทั้งนักเรียนที่เข้าร่วมการแข่งขันและได้รับรางวัลต่าง ๆ จากต่างประเทศนั้น สามารถนํารูปแบบความสําเร็จของโรงเรียนขนาดใหญ่เหล่านี้มาเป็นตัวอย่างให้โรงเรียนขนาดอื่น ๆ ได้ เพื่อปฏิบัติตามให้เป็นความสําเร็จ และร่วมกันส่งเสริมให้เด็กเป็นคนดี เป็นชื่อเสียงให้กับโรงเรียน และสร้างความภาคภูมิใจให้ผู้ปกครอง เนื่องจากปัจจัยและองค์ประกอบสําคัญของสังคมปัจจุบันคือลูกหลานเยาวชน ซึ่งรัฐบาลให้ความสําคัญเป็นอันดับแรก เพราะความเจริญรุ่งเรืองของชาติบ้านเมืองจะเกิดขึ้นได้ อยู่ที่ลูกหลานเยาวชนทุกคน
สิ่งที่เน้นย้ําในการประชุมครั้งนี้คือ เรื่องคุณธรรมจริยธรรม ซึ่งถือเป็นเรื่องสําคัญที่สุดในการพัฒนาประเทศไม่เพียงเฉพาะเรื่องของการศึกษา แต่สําคัญสําหรับทุกเรื่อง ทุกกรอบของการดํารงชีวิตของข้าราชการไทย และสังคมไทย ขอฝากความหวังไว้กับผู้บริหารสถานศึกษา ครู อาจารย์ ที่จะต้องเป็นกําลังใจสําคัญให้ครูผู้ช่วยที่บรรจุเข้ามาใหม่ให้เกิดกําลังกายกําลังใจในการสร้างเด็กและให้เด็กไปสร้างชาติ ส่งเสริมให้เด็กมีคุณธรรมจริยธรรมเป็นอันดับแรกและการพัฒนาการด้านความรู้และความแตกฉานทางวิชาการก็จะตามมา
ม.ล.ปนัดดา กล่าวด้วยว่า การที่ กศจ.เป็นหน่วยงานเหมือนระบบประสม ที่เป็นส่วนราชการทั้งส่วนกลางและส่วนภูมิภาค จึงต้องทํางานประสานให้เกิดการทํางานร่วมกันกับสํานักงานเขตพื้นที่การศึกษา คณะกรรมการทุกท่านจึงต้องช่วยติดตามประเมินผล หากสิ่งใดที่ดีก็จะได้วางเป็นพื้นฐานให้ระบบนี้สืบสานต่อไปได้ หรือหากมีปัญหาสามารถนําแนวทางไปปรับปรุงพัฒนาต่อไป จึงมอบให้สํานักงาน ก.ค.ศ. รวบรวมข้อมูลและข้อเสนอแนะต่างๆ เพื่อนําไปเสนอต่อคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค และที่ประชุมองค์กรหลักได้พิจารณาต่อไป
สําหรับการประชุมสัมมนาการบริหารงานบุคคลของข้าราชการครูและบุคลากรทางการศึกษา ในคณะกรรมการศึกษาธิการจังหวัด (กศจ.) ภาคเหนือ ครั้งนี้ จัดขึ้นระหว่างวันที่6-7สิงหาคม2560ณ โรงแรมคุ้มภูคํา จังหวัดเชียงใหม่ โดยดร.ชัยพฤกษ์ เสรีรักษ์ ปลัดกระทรวงศึกษาธิการ เป็นประธานในพิธีเปิด เพื่อให้คณะกรรมการได้รับความรู้ ความเข้าใจเกี่ยวกับกฎ ระเบียบ หลักเกณฑ์ วิธีการ และแนวปฏิบัติในส่วนที่เกี่ยวข้องกับการบริหารงานบุคคลของข้าราชการครูและบุคลากรทางการศึกษา และเพื่อให้การปฏิบัติหน้าที่ของคณะกรรมการศึกษาธิการจังหวัดมีประสิทธิภาพและได้มาตรฐานเดียวกัน โดยมีผู้เข้าร่วมประชุม ประกอบด้วยคณะกรรมการศึกษาธิการจังหวัด ผู้ช่วยเลขานุการและผู้อํานวยการกลุ่มบริหารงานบุคคลในสํานักงานศึกษาธิการจังหวัดในภาคเหนือ จํานวน 17 จังหวัด รวมทั้งสิ้น 289 คน และได้รับเกียรติจาก พล.ท.โกศล ประทุมชาติ ที่ปรึกษารัฐมนตรีว่าการกระทรวงศึกษาธิการ เป็นวิทยากรบรรยายเรื่อง การแก้ปัญหาทุจริตกระทรวงศึกษาธิการด้วย
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
อรพรรณ ฤทธิ์มั่น: ถ่ายภาพ